Blaze7451/Wiki-th-20250601 huggingface dataset:
วิทยาน้อย สิงห์ยอดฟ้า

วิทยาน้อย สิงห์ยอดฟ้า หรือนายสุรศักด์ แซ่ห่าน นักมวยสากลชาวไทย เกิดเมื่อ พ.ศ. 2489 ที่ ธนบุรี

**ประวัติ**
วิทยาน้อยเรียนจบชั้น มศ. 3 จากโรงเรียนอำนวยศิลป์ หลังจากเรียนจบได้ไปหัดชกมวยไทยกับสมปอง วงษ์สิทธิโชค และตั้งแชเล้ง พงษ์สิงห์ ขึ้นชกครั้งแรกชนะน็อค ดาวน้อย สิงห์ทอผ้า ยก 2 จากนั้นตระเวนชกตามต่างจังหวัดจนมีชื่อเสียง จึงขึ้นชกที่เวทีลุมพินี ชนะคะแนนพรแก้ว ลูกตากสิน และได้ไปชกที่เวทีราชดำเนินแพ้แตก ศักดิ์นรินทร์ จีระพันธุ์ ยก แรก จากนั้นจึงหันมาชกมวยสากล ชกครั้งแรก ชนะคะแนน ฤทธิ์โรจน์ เลิศฤทธิ์  ต่อมาชนะน็อคบำเหน็จ สิงห์เชื้อเพลิง ยก 4 ได้เข้าอับดับมวยสากลของเวทีราชดำเนิน และได้ครองแชมป์มวยสากลรุ่นฟลายเวทของเวทีลุมพินีเมื่อชกชนะชายธง สิงห์เชื้อเพลิง ต่อมาชนะคะแนนสมฤกษ์ ร.ส.พ. ได้ครองแชมป์มวยสากลรุ่นฟลายเวทเวทีราชดำเนิน ก่อนจะเสียแชมป์ให้ศักดิ์หน่อย ศ.โกสุมภ์ ต่อมาชกชนะสึโยะชิ นะกะมุระ รองแชมป์โลกชาวญี่ปุ่นเมื่อ 10 กันยายน พ.ศ. 2508 จึงได้เป็นรองแชมป์โลก แต่ต่อมาชกแพ้ติดต่อกันหลายครั้ง จึงหลุดจากอันดับโลก จนแพ้น็อกเวนิส บ.ข.ส. ยก 2 จึงแขวนนวมไปเมื่อ 17 มกราคม พ.ศ. 2513 ปัจจุบันวิทยาน้อยประกอบอาชีพค้าขายในกรุงเทพฯ

**เกียรติประวัติ**
 แชมป์ประเทศไทยรุ่นฟลายเวท
** ชิง ชนะคะแนน สมฤกษ์ ร.ส.พ.
** เสียแชมป์ แพ้คะแนน ศักดิ์หน่อย ศ.โกสุมภ์ 

**อ้างอิง**
 ชายพจน์. มวยดังไทยแลนด์: วิทยาน้อย สิงห์ยอดฟ้า อดีตรองแชมป์โลก/แชมป์ฟลายเวท 2 เวที. ปีที่ 29 ฉบับที่ 1421 30 พฤศจิกายน – 6 ธันวาคม 2554 หน้า 48 – 49
หมวดหมู่:นักมวยสากลชาวไทยรุ่นฟลายเวท
หมวดหมู่:บุคคลจากกรุงเทพมหานคร‎‎
ความตกลงป้องกันและปราบปรามการค้าสิ่งปลอม

ความตกลงป้องกันและปราบปรามการค้าสิ่งปลอม (Anti-Counterfeiting Trade Agreement) หรือเรียกโดยย่อว่า แอกตา (ACTA) เป็นความตกลงพหุภาคีอันมีวัตถุประสงค์เพื่อสถาปนามาตรฐานสากลสำหรับบังคับใช้สิทธิในทรัพย์สินทางปัญญา และมุ่งหวังจะสร้างกรอบกฎหมายระหว่างประเทศสำหรับขจัดสินค้าปลอม ยาเทียม และการละเมิดลิขสิทธิ์บนโลกออนไลน์ กับทั้งจะมีผลเป็นการสร้างองค์กรควบคุมองค์กรใหม่นอกเหนือไปจากที่มีอยู่แล้วคือองค์การค้าโลก องค์การทรัพย์สินทางปัญญาโลก และสหประชาชาติ
วันที่ 1 ตุลาคม 2554 ประเทศออสเตรเลีย ประเทศแคนาดา ประเทศญี่ปุ่น ประเทศโมร็อกโก ประเทศนิวซีแลนด์ ประเทศสิงคโปร์ ประเทศเกาหลีใต้ และสหรัฐอเมริกาลงนามในความตกลงนี้ ครั้นเดือนมกราคม 2555 สหภาพยุโรปและรัฐสมาชิกอีกยี่สิบสองรายพร้อมใจกันลงนามตามลำดับ ยังให้มีผู้ลงนามแล้วสามสิบเอ็ดราย สนธิสัญญานี้จะมีผลใช้บังคับเมื่อมีผู้ลงนามให้สัตยาบันแล้วเป็นจำนวนหกราย
ประเทศทั้งหลายทั้งที่สนับสนุนความตกลงนี้ก็ดี และที่กำลังเจรจาอยู่ก็ดี เชิดชูความตกลงว่าเป็น การตอบโต้ "การค้าสิ่งปลอมและการละเมิดงานที่ได้รับความคุ้มครองลิขสิทธิ์อันทวีอัตราขึ้นทั่วทุกหัวระแหง" ขณะที่เหล่าผู้ต่อต้านว่า สนธิสัญญาดังกล่าวเป็นปฏิปักษ์อย่างร้ายแรงต่อสิทธิพลเมืองและสิทธิทางดิจิทัลขั้นพื้นฐาน อันรวมถึงสิทธิในการแสดงออกและความเป็นส่วนตัวในการคมนาคม

**อ้างอิง**
หมวดหมู่:สนธิสัญญา
แม่แบบ:เหตุการณ์ปัจจุบัน/2555 กุมภาพันธ์ 6

* เกิดแผ่นดินไหวขนาด 6.9 แมกนิจูดใกล้กับฟิลิปปินส์ตอนกลาง นอกชายฝั่งเกาะเนกรอส เป็นผลให้มีผู้เสียชีวิตอย่างน้อย 13 คน และเกิดดินถล่มซึ่งทำให้มีผู้สูญหายพร้อมบ้าน 29 คน  (AP via Google News)
}
หมวดหมู่:ภาพยนตร์ที่กำกับโดย หู จินเฉวียน

หมวดหมู่: ภาพยนตร์โดยผู้กำกับชาวฮ่องกง
หมวดหมู่: ภาพยนตร์โดยผู้กำกับชาวจีน
ภาพยนตร์ที่กำกับโดย หู จินเฉวียน หรือ คิง ฮู
หู จินเฉวียน

หู จินเฉวียน (จีนตัวย่อ: 胡金铨, จีนตัวเต็ม: 胡金銓, พินอิน: Hú Jīnquán) หรือที่รู้จักกันดีในชื่อภาษาอังกฤษว่า คิง ฮู (King Hu) เป็นอดีตผู้กำกับภาพยนตร์ชาวจีนที่มีชื่อเสียงในอดีต ได้รับการยกย่องให้เป็น "ปรมาจารย์ภาพยนตร์กำลังภายใน" หรือ "ราชาแห่งภาพยนตร์กำลังภายใน" เช่นเดียวกับ จางเชอะ
หู จินเฉวียน เกิดเมื่อวันที่ 29 เมษายน ค.ศ. 1932 ที่กรุงปักกิ่ง ประเทศจีน จบการศึกษาวิชาศิลปะที่นั่น จากนั้นในปี ค.ศ. 1949 จึงได้อพยพมาอาศัยอยู่ยังฮ่องกง ที่ฮ่องกง หู จิน เฉวียนได้เข้าทำงานที่บริษัท ชอว์ บราเดอรส์ ในตำแหน่งผู้ช่วยผู้กำกับ, ผู้กำกับฝ่ายศิลป์, ผู้เขียนบท 
จนกระทั่งในปี ค.ศ. 1966 ได้มีโอกาสกำกับภาพยนตร์เรื่องCome Drink with Me ภาพยนตร์ประสบความสำเร็จเป็นอย่างมาก และยังได้ถือเป็นการแจ้งเกิดของนักแสดงหญิงหน้าใหม่ ที่ต่อมาเธอจะกลายมาเป็นราชินีภาพยนตร์กำลังภายใน คือ เจิ้ง เพ่ยเพ่ย ในเวลาต่อมา
ต่อมาในปี ค.ศ. 1971 หู จินเฉวียนยังได้กำกับภาพยนตร์อีกเรื่อง คือ A Touch of Zen ซึ่งนับได้ว่าเป็นภาพยนตร์กำลังภายในเรื่องแรกที่ได้มีโอกาสเผยแพร่ไปในระดับนานาชาติ คือ ได้มีชื่อเข้าชิงรางวัลปาล์มทองคำ ในเทศกาลภาพยนตร์เมืองคานส์ ในปี ค.ศ. 1975 และถือเป็นต้นแบบให้กับ หลี่ อัน ผู้กำกับฯในรุ่นต่อมาอีกหลายสิบปี สร้างเป็นภาพยนตร์กำลังภายในเรื่องใหม่ คือ Crouching Tiger, Hidden Dragon ในปี ค.ศ. 2000 ซึ่งโด่งดังและประสบความสำเร็จเป็นอย่างมาก
ในทศวรรษที่ 90 หู จินเฉวียนยังคงมีผลงานอีกต่อไป ได้แก่ The Swordman ในปี ค.ศ. 1990 และPainted Skin ในปี ค.ศ. 1993 ซึ่งประสบความสำเร็จเป็นอย่างดีทั้งสองเรื่อง
หู จินเฉวียน ได้รับรางวัลม้าทองคำ ไลฟ์ไทม์แอคชีเมนต์ ในปี ค.ศ. 1997 เพื่อเป็นเกียรติแก่ผลงานที่มีมาทั้งชีวิต และเสียชีวิตเมื่อวันที่ 14 มกราคม ปีเดียวกัน ที่กรุงไทเป ประเทศไต้หวัน 

**อ้างอิง**

**แหล่งข้อมูลอื่น**
 คิง ฮู
หมวดหมู่:ผู้กำกับภาพยนตร์ชาวจีน
หมวดหมู่:ผู้กำกับภาพยนตร์ชาวฮ่องกง
หมวดหมู่:ผู้กำกับภาพยนตร์ชาวไต้หวัน
หมวดหมู่:บุคคลจากปักกิ่ง
จระเข้แคระ

จระเข้แคระ (dwarf crocodile; Osteolaemus tetraspis) เป็นจระเข้ที่พบในทวีปแอฟริกา และเป็นชนิดของจระเข้ที่เล็กที่สุดในโลก  ปัจจุบันจากการสุ่มตัวอย่างตรวจพบถึงการระบุประชากรที่แตกต่างกันสามกลุ่มพันธุกรรม ซึ่งการค้นพบนี้อาจยกชนิดย่อยขึ้นเป็นชนิด  

**ลักษณะ**
กะโหลกจระเข้แคระจากพิพิธภัณฑ์เด็กอินเดียนนาโปลิส
จระเข้แคระเมื่อโตเต็มที่ยาวประมาณ 1.5 เมตร (5 ฟุต) ยาวสุดเท่าที่มีการบันทึกไว้คือ 1.9 เมตร (6.2 ฟุต)  จระเข้โตเต็มวัยมีสีดำ ท้องเหลืองมีแต้มสีดำ จระเข้วัยอ่อนมีขีดสีน้ำตาลอ่อนบนลำตัวและหาง และลวดลายสีเหลืองบนหัว 
เนื่องจากมีขนาดเล็กจึงมีความเสี่ยงในการล่า จระเข้ชนิดนี้จึงมีเกล็ดเป็นเกราะหนาบริเวณคอ หลัง และหาง และยังมีผิวหนังแข็งเป็นเกล็ด  ที่ท้องและใต้ลำคอ
จระเข้แคระมีจมูกทื่อสั้น กว้าง คล้ายกับเคแมนแคระคูเวียร์ อาจเป็นเพราะอยู่ในสิ่งแวดล้อมที่คล้ายกัน  ชุดฟันประกอบด้วยฟันส่วนหน้าของกระดูกขากรรไกรบน 4 ซี่ ฟัน 12 ถึง 13 ซี่บนขากรรไกรบน และฟัน 14 ถึง 15 ซี่บนกระดูกเดนทารี (Dentary)
O.t. tetraspis มีสีสว่างกว่า มีจุดมากกว่า จมูกไม่เชิดขึ้น และมีเกราะลำตัวมากกว่า O.t. osborni

**การกระจายพันธุ์และถิ่นอาศัย**
จระเข้แคระมีการกระจายพันธุ์ในที่ลุ่มเขตร้อนของพื้นกึ่งซาฮารา ของแอฟริกาตะวันตกทางภาคตะวันตกของแอฟริกากลาง  ซึ่งมีการกระจายพันธุ์ได้ซ้อนทับกับจระเข้ปากแหลมทางตะวันตกไกลถึงประเทศเซเนกัล ทางตะวันออกไกลถึงสาธารณรัฐแอฟริกากลาง และทางใต้ถึงประเทศแองโกลา  ชนิดย่อย O. t. tetraspis ส่วนมากพบในทางตะวันตกของแหล่งการกระจายพันธุ์ ขณะที่ O. t. osborni พบในป่าฝนของสาธารณรัฐประชาธิปไตยคองโกเท่านั้น
จระเข้แคระอาศัยอยู่ในบ่อน้ำตามหนองบึง และพบตามแม่น้ำในป่าฝนบ้างเล็กน้อย มีบึนทึกว่าพบที่บ่อน้ำในทุ่งหญ้าสะวันนา ซึ่งมันจะขุดโพรงเพื่ออาศัยระหว่างฤดูแล้ง

**อ้างอิง**
 Osteolaemus tetraspis@Crocodilian Species List- Osteolaemus tetraspis@Crocodile Status Survey and Conservation Action Plan - Second Edition
แคระ
หมวดหมู่:สัตว์ที่พบในทวีปแอฟริกา
แผ่นดินเหลว

ไฟล์:Minatojimanakamachi c184.jpg|thumb|แผ่นดินเหลวที่เกิดจากแผ่นดินไหวใหญ่ฮันชิน พ.ศ. 2538|300px
เหตุการณ์แผ่นดินเหลวที่นิวซีแลนด์ ระหว่างที่เกิดแผ่นดินไหว 6.3 Mw ในปี 2554
แผ่นดินเหลว (liquefaction) กล่าวถึงปรากฏการณ์ที่ดินมีสภาพคล้ายกับของเหลว เนื่องจากสูญเสียกำลัง และความแข็งแรงในด้านความเค้น โดยปรากฏการณ์นี้มักเกิดขึ้นในระหว่างที่เกิดแผ่นดินไหว ปัจจัยที่ทำให้แผ่นดินเหลวรุนแรงคือสภาพน้ำใต้ดิน ด้วยเหตุนี้โครงสร้างที่มีความหนาแน่นสัมพัทธ์สูงจะจมและพังทลายลง และโครงสร้างที่มีความหนาแน่นสัมพัทธ์ต่ำจะถูกยกขึ้น  ปรากฏการณ์นี้สามารถทำให้อาคารคอนกรีตเสริมเหล็กทั้งหลังจมหรือยุบ แทนที่จะหักพังจากแผ่นดินไหว เช่น แผ่นดินไหวในนีงาตะ ปี 1964 ที่ทำให้อาคารทั้งหลังจมลงจากแผ่นดินเหลว
ในด้านกลศาสตร์ของดิน คำว่า "liquefied" ได้ถูกใช้ครั้งแรกโดย เฮเซิน อ้างอิงถึงเหตุการณ์เขื่อนถล่มในปี พ.ศ. 2461 ที่รัฐแคลิฟอร์เนีย

**ภาพรวม**
ดินทรายที่อิ่มตัวจากน้ำบนผิวโลกจะเปลี่ยนสถานะจากของแข็งเป็นของเหลวอันเนื่องมาจากแรงสั่นสะเทือนของแผ่นดินไหว พื้นผิวและโครงสร้างด้านบนจะยุบตัวลงอันเนื่องมาจากแรงกด และมีแนวโน้มที่จะเกิดในพื้นที่เคยเป็นแหล่งน้ำมาก่อน เช่น เนินทราย สามเหลี่ยมปากแม่น้ำ การถมแหล่งน้ำเพื่อสร้างบ้านเรือน 
เหตุการณ์ที่เป็นที่รู้จัดไปทั่วโลกเรื่องผลกระทบจากแผ่นดินเหลว เพราะปรากฏการณ์นี้เกิดขึ้นที่ริมฝั่งแม่น้ำชินาโนะ และสนามบินนีงาตะ ในช่วงเกิดแผ่นดินไหวที่จังหวัดนีงาตะ ปี 1964 และจากเหตุการณ์แผ่นดินไหวในอะแลสกาในปีเดียวกันนั้นเองก็ก่อให้เกิดแผ่นดินเหลวซึ่งสร้างความเสียหายเป็นอย่างมาก และตั้งแต่นั้นเป็นต้นมาก็ได้มีการวิจัยในด้านกลศาสตร์ของดิน 
กรุงโตเกียวคือพื้นที่เสี่ยงเกิดแผ่นดินเหลวมากแห่งหนึ่งในญี่ปุ่น เนื่องจากตั้งอยู่บริเวณปากแม่น้ำและมีเกาะเทียมจำนวนมาก ซึ่งสามารถทำให้เกิดแผ่นดินเหลวขึ้นได้ ซึ่งอาจก่อให้เกิดความเสียหายต่อ ถนน และฐานรากอาคาร 

**กระบวนการ**
ในจุดที่มีดินปนทรายจำนวนมากพื้นดินจะเสียความมั่นคงจากแรงเสียดทานของแผ่นดินไหว และจะเกิดแรงเฉียงระหว่างอนุภาคของทราย ในพื้นที่ดังกล่าวระดับน้ำใต้ดินจะดันตัวขึ้นผ่านเม็ดทรายเนื่องจากแรงสั่น ทำให้เกิดความเค้น และเมื่อความเค้นลดลงและหรือกลายเป็น 0 จะเกิดปรากฏการณ์แผ่นดินเหลว ในเวลานี้พื้นดินจะเสียความดันอย่างกะทันหัน

**อ้างอิง**
หมวดหมู่:วิศวกรรมศาสตร์
หมวดหมู่:ดิน
ดิแอลไลแอนซ์ (มวยปล้ำอาชีพ)

เดอะ แอไลแอนซ์ หรือที่รู้จักกันดีในนามของ ทีม ดับเบิลยูซีดับเบิลยู/อีซีดับเบิลยู เป็นกลุ่มนักมวยปล้ำที่เป็นอดีตนักมวยปล้ำอาชีพของ ดับเบิลยูซีดับเบิลยู และ อีซีดับเบิลยู เข้ามาปล้ำในสมาคม เวิลด์เรสต์ลิงเฟดดิเรชั่น กลุ่มนี้เกิดขึ้นหลังจากที่สมาคมมวยปล้ำอาชีพ เวิลด์แชมเปี้ยนชิพเรสต์ลิง และ เอ็กซ์ตรีม แชมเปี้ยนชิพ เรสต์ลิง ล่มสลายลงในช่วง เดือนมีนาคม - เมษายน ค.ศ. 2001

**ผลงานทั้งหมด**
 ดับเบิลยูดับเบิลยูเอฟ แชมเปี้ยนชิพ (2 สมัย) - สโตน โคลด์ สตีฟ ออสติน- ดับเบิลยูซีดับเบิลยู แชมเปี้ยนชิพ (2 สมัย) - บูเกอร์ ที- ดับเบิลยูดับเบิลยูเอฟ อินเตอร์คอนติเนนทัล แชมเปี้ยนชิพ (3 สมัย) - เลนซ์ สตรอม (1), คริสเตียน (1), เทสท์ (1)- ดับเบิลยูซีดับเบิลยู ยูไนเตท สเตทส์ แชมเปี้ยนชิพ (3 สมัย) - บูเกอร์ ที (1), คริส แคนยอน (1), ไรโน่ (1)- ดับเบิลยูดับเบิลยูเอฟ ฮาร์ตคอร์ แชมเปี้ยนชิพ (4 สมัย) - ร็อบ แวน แดม (3), ไมค์ ออซัม (1)- ดับเบิลยูดับเบิลยูเอฟ ยูโรเปียน แชมเปี้ยนชิพ (2 สมัย) - เฮอร์ริเคน เฮมส์ (1), เทสท์  (1)- ดับเบิลยูซีดับเบิลยู ครูเซอร์เวท แชมเปียนชิพ (3 สมัย) - เฮอร์ริเคน เฮมส์ (1), บิลลี่ คิดแมน (2)- ดับเบิลยูดับเบิลยูเอฟ แทคทีม แชมเปี้ยนชิพ (5 สมัย) - เดอะ ดัดลี่ บอยซ์ (3), ไดมอนด์ ดัลลัส เพจ และ คริส แคนยอน (1), บูเกอร์ ที และ เทสท์ (1)- ดับเบิลยูซีดับเบิลยู แทคทีม แชมเปี้ยนชิพ (3 สมัย) - ชัค พอลัมโบ และ ชีน โอ'แฮร์ (1), บูเกอร์ ที และ เทสท์ (1), เดอะ ดัดลี่ บอยซ์ (1)

**ดูเพิ่ม**
เดอะ อินเวชั่น
*เซอร์ไวเวอร์ ซีรีส์ (2001)

**อ้างอิง**
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:กลุ่มนักมวยปล้ำของเวิลด์แชมเปี้ยนชิพเรสต์ลิง
หมวดหมู่:กลุ่มนักมวยปล้ำของเอ็กซ์ตรีมแชมเปี้ยนชิพเรสต์ลิง
หมวดหมู่:รายชื่อสมาชิกของเดอะแอไลแอนซ์ (มวยปล้ำอาชีพ)‎
หมวดหมู่:กลุ่มนักมวยปล้ำของเอ็กซ์ตรีมแชมเปี้ยนชิพเรสต์ลิง

กลุ่มนักมวยปล้ำ
หมวดหมู่:กลุ่มนักมวยปล้ำอาชีพ
หมวดหมู่:รายชื่อสมาชิกของเดอะแอไลแอนซ์ (มวยปล้ำอาชีพ)

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:กลุ่มนักมวยปล้ำของเวิลด์แชมเปี้ยนชิพเรสต์ลิง
หมวดหมู่:กลุ่มนักมวยปล้ำของเอ็กซ์ตรีมแชมเปี้ยนชิพเรสต์ลิง
ไอไลฟ์

ไอไลฟ์ (ILife) เป็นชุดซอฟต์แวร์ที่ผลิตโดยบริษัทแอปเปิล ซึ่งไว้ใช้ร่วมกับระบบปฏิบัติการแมคโอเอส โดยเป็นชุดซอฟต์แวร์สำหรับจัดการ แก้ไข รวมถึงเผยแพร่ภาพถ่าย ภาพยนตร์ และเพลง โดยโปรแกรมในชุดประกอบด้วย 5 โปรแกรม ได้แก่ ไอโฟโต้ ไอมูฟวี่ ไอดีวีดี การาจแบนด์ และไอเว็บ
เดิมแอปเปิลวางจำหน่ายชุดซอฟต์แวร์ไอไลฟ์ในรูปแบบดีวีดี และจะติดตั้งมาพร้อมกับแมคที่วางจำหน่ายทุกเครื่อง แต่ต่อมาได้มีการเปิดตัวแมคแอพสโตร์ขึ้น จึงยกเลิกการวางจำหน่ายในรูปแบบดีวีดีและเปลี่ยนไปวางจำหน่ายบนแมคแอพสโตร์แทน โดยปัจจุบันผู้ใช้สามารถดาวน์โหลดไอมูฟวี่และการาจแบนด์ได้ฟรีจากแมคแอพสโตร์ และไอโฟโต้ถูกเปลี่ยนเป็นแอพรูปภาพและถูกติดตั้งมาพร้อมกับแมคโอเอส ส่วนไอดีวีดีและไอเว็บนั้นได้หยุดการพัฒนาไปแล้ว

**อ้างอิง**
หมวดหมู่:ซอฟต์แวร์ของแอปเปิล
หมวดหมู่:ซอฟต์แวร์บนแมคโอเอส
โลกาวินาศ

โลกาวินาศ อาจหมายถึง- โลกาวินาศ, หมายความว่า สูญสิ้นความเจริญสวัสดิมงคล, ทางโหราศาสตร์ห้ามประกอบการมงคลต่าง ๆ ในวัน ยาม ฤกษ์ ราศี และดิถีที่เป็นโลกาวินาศตลอดปีนั้น ๆ, ตรงข้ามกับ อธิบดี- โลกาวินาศ, หมายความว่า ความวินาศแห่งโลก
** อวสานวิทยา (eschatology), วิทยาการอันว่าด้วยจุดแตกดับของสรรพสิ่ง
** วันสิ้นโลก (doomsday), วันอันเชื่อว่าสรรพสิ่งจะถึงแก่ความวินาศ
** ลัทธิสหัสวรรษ (millenarianism), ลัทธิอันเชื่อว่า จะบังเกิดความเปลี่ยนแปลงครั้งใหญ่ในโลกเมื่อถึงเวลาหนึ่ง ๆ เรื่อยไป
** โอมชินริเกียว (Ōmu Shinrikyō), ลัทธิก่อการร้ายในประเทศญี่ปุ่นซึ่งมีความเชื่อเรื่องโลกาวินาศ
** การปะทะนิบิรุ (Nibiru collision), การชนกันระหว่างโลกกับดาวเคราะห์อื่น ซึ่งเชื่อว่า จะเกิดขึ้นในคริสต์ศตวรรษที่ 21 และยังให้สรรพสิ่งถึงแก่ความวินาศ
** อารมาเกดโดน (Armageddon), สมรภูมิแห่งธรรมาธรรมสงคราม (war between god and devil) ตามพระคัมภีร์คริสต์
** อาร์มาเก็ดดอน วันโลกาวินาศ (Armageddon), ภาพยนตร์อเมริกันเมื่อ พ.ศ. 2541
นถูราม โคฑเส

นถูราม วินายก โคฑเส (नथूराम विनायक गोडसे, 19 พฤษภาคม ค.ศ. 1910 - 15 พฤศจิกายน ค.ศ. 1949) เป็นชายจากปูเณ ประเทศอินเดีย นักเคลื่อนไหวและนักหนังสือพิมพ์ชาตินิยมฮินดู ผู้เป็นมือลอบสังหารมหาตมา คานธี ร่วมกับผู้ร่วมก่อการอื่นอีกเจ็ดคน 

**การลอบสังหาร**
มูลเหตุของการลอบสังหารนั้นเกิดจากสิ่งที่โคฑเสมองว่าเป็นการก่อวินาศกรรมซ้ำซากของคานธีต่อผลประโยชน์ของชาวฮินดู โดยใช้ยุทธวิธีการแบล็กเมล์ "อดอาหารจนเสียชีวิต" ต่อหลายประเด็นปัญหา ในมุมมองของโคฑเส คานธียกผลประโยชน์ให้แก่มุสลิมในหลายวิถีทางซึ่งดูอยุติธรรมและต่อต้านชาตินิยม เขากล่าวโทษคานธีสำหรับการแบ่งประเทศอินเดีย ซึ่งทำให้มีผู้เสียชีวิตหลายแสนคนในความไม่สงบทางศาสนาที่ปะทุขึ้น
โคฑเสเข้าหาคานธีเมื่อวันที่ 30 มกราคม ค.ศ. 1948 เขายิงคานธีเข้าที่หน้าอกสามนัดในระยะเผาขนด้วยปืนพกกึ่งอัตโนมัติ คานธีเสียชีวิตเกือบจะในทันที หลังจากยิงไปแล้ว โคฑเสมิได้พยายามหลบหนีหรือขู่คนอื่นอีก เขาถูกโจมรุมตีและตรึงติดกับพื้นโดยฝูงชนรอบตัวเขา จากนั้นเจ้าหน้าที่ตำรวจกลุ่มเล็กก็มาถึงในไม่กี่นาทีให้หลัง
หลังการลอบสังหารมหาตมา คานธี เขาถูกนำตัวไปไต่สวนเริ่มตั้งแต่วันที่ 27 พฤษภาคม ค.ศ. 1948 ที่ปีเตอร์ฮอฟฟ์ ในศิมลา (Peterhoff, Shimla) อันเป็นที่ตั้งของศาลสูงรัฐปัญจาบ
วันที่ 8 พฤศจิกายน ค.ศ. 1949 โคฑเสถูกตัดสินประหารชีวิต เขาถูกแขวนคอที่เรือนจำอัมพาละเมื่อวันที่ 15 พฤศจิกายน ค.ศ. 1949 ร่วมกับผู้สมคบคิดอีกคนหนึ่ง

**อ้างอิง**

**แหล่งข้อมูลอื่น**
  สุนทรพจน์สุดท้ายของโคทเสต่อศาล date=2011-10-19 -  นาถูราม โคทเสกับลัทธิคานธี date=2008-05-13  พร้อมบทสัมภาษณ์และลิงก์
1949
หมวดหมู่:ชาวอินเดียที่นับถือศาสนาฮินดู
พอนส์

พอนส์และเมดัลลาออบลองกาตา
พอนส์ (pons) เป็นโครงสร้างหนึ่งในก้านสมอง คำว่าพอนส์มาจากภาษาละติน แปลว่า สะพาน ตั้งชื่อโดยนักกายวิภาคศาสตร์และศัลยแพทย์ชาวอิตาลี กอสตันโซ วาโรลิโอ (Costanzo Varolio) พอนส์อยู่เหนือเมดัลลา ออบลองกาตา อยู่ใต้สมองส่วนกลาง และอยู่ด้านหน้าซีรีเบลลัม ส่วนเนื้อขาวของพอนส์ประกอบด้วยลำเส้นใยประสาทที่นำสัญญาณจากซีรีบรัมลงมายังซีรีเบลลัมและเมดัลลา และมีลำเส้นใยประสาทรับสัญญาณความรู้สึกส่งขึ้นไปยังทาลามัส  
พอนส์มีขนาดยาวประมาณ 2.5 เซนติเมตร โครงสร้างส่วนใหญ่มีลักษณะเป็นกระเปาะยื่นมาทางด้านหน้าเหนือต่อเมดัลลา ทางด้านหลังเป็นโครงสร้างคล้ายก้านหนาๆ อยู่หนึ่งคู่ เรียกว่า ฐานซีรีเบลลัม (cerebellar peduncles) ทำหน้าที่เชื่อมระหว่างซีรีเบลลัมและพอนส์กับสมองส่วนกลาง
ภายในพอนส์มีนิวเคลียสทำหน้าที่ถ่ายทอดสัญญาณจากสมองส่วนหน้าลงมายังซีรีเบลลัม และยังมีนิวเคลียสที่ทำหน้าที่หลักในการนอนหลับ การหายใจ การกลืน การควบคุมการขับถ่ายปัสสาวะ การได้ยิน การรักษาสมดุล การรับรส การกลอกตา การแสดงสีหน้า การรับความรู้สึกบริเวณใบหน้า และท่าทาง นอกจากนี้ในพอนส์ยังมีศูนย์ควบคุมการหายใจ (pneumotaxic center) ซึ่งเป็นนิวเคลียสในพอนส์ทำหน้าที่ควบคุมการเปลี่ยนจังหวะจากหายใจเข้าเป็นหายใจออก พอนส์ยังมีศูนย์ที่ทำให้ร่างกายหยุดเคลื่อนไหวในขณะนอนหลับ และมีบทบาทในการฝัน

**อ้างอิง**

**แหล่งข้อมูลอื่น**
  Diagram at UCC date=2006-05-02 - Pons

หมวดหมู่:ก้านสมอง
ภาษาอาหรับเยเมน

ภาษาอาหรับเยเมน (Yemeni Arabic) เป็นกลุ่มของสำเนียงภาษาอาหรับที่มีผู้พูดในเยเมน ซาอุดีอาระเบียตะวันตกเฉียงใต้ และจะงอยแอฟริกา โดยแบ่งเป็นสำเนียงหลักๆได้หลากหลายโดยใช้คำศัพท์และหลักทางสัทวิทยาเป็นตัวแบ่งแยก กลุ่มหลักๆได้แก่ สำเนียงซันอานี สำเนียงตาอิซารี สำเนียงเอเดน สำเนียงติอามี และสำเนียงฮาดรามี โดยในบริเวณนี้มีภาษาเอกเทศคือภาษาเมห์รีและภาษาโซโกวตรีซึ่งไม่ใช่สำเนียงของภาษาอาหรับแต่พัฒนามาจากกลุ่มภาษาอาระเบียนใต้โบราณ เช่น ภาษาซาเบียน ซึ่งมีความเกี่ยวข้องกับกลุ่มภาษาเอธิโอปิก
ภาษาอาหรับเยเมนได้รับอิทธิพลจากภาษาฮิมยัร, ภาษาอาระเบียใต้สมัยใหม่ และกลุ่มภาษาอาระเบียใต้โบราณ และมีรากฐานสำคัญจากภาษาเหล่านี้ด้วย

**สำเนียงต่างๆ**
 สำเนียงยาฟีอีล่างยังไม่ได้รับการศึกษาอย่างทั่วถึง สำเนียงนี้ออกเสียง jīm  ในภาษาอาหรับคลาสสิกเป็น gīm และqāf   เป็น ġāf การสลับเสียงแบบนี้พบในสำเนียงซูดานด้วย - สำเนียงซันอานี ความแตกต่างของสำเนียงนี้จากสำเนียงอื่นๆคือออกเสียง g หนักแทนเสียง qāf ในภาษาอาหรับคลาสสิก ในขณะที่ยังรักษาเสียงของ ج ในภาษาอาหรับคลาสสิกไว้ได้ นอกจากนั้นยังใช้คำว่า mā ในภาษาอาหรับคลาสสิกในความหมายว่า “อะไร” และยังรักษาความหมายของคำศัพท์ไว้ได้หลายคำ เช่น "sāra, yasīr" หมายถึง ไป- สำเนียงตาอิซซี วัฒนธรรมของชาวตาอิซจัดเป็นแกนกลางของวัฒนธรรมเยเมนและเป็นสำเนียงที่ใช้พูดในเอเดน และเป็นสำเนียงที่ใช้พูดในกลุ่มผู้มีการศึกษาในเยเมน- สำเนียงเอเดน เป็นสำเนียงที่พบในเอเดนซึ่งต่างจากสำเนียงอื่นๆ โดยออกเสียง qāf ในภาษาอาหรับคลาสสิกเป็น q- สำเนียงติอามี มีลักษณะใกล้เคียงกับสำเนียงอื่นๆในเยเมน คือออกเสียง qāf ในภาษาอาหรับคลาสสิกเป็น q และ ج ออกเสียงเป็นเสียง g หนัก และแทนที่คำนำหน้า –al ด้วย am- - สำเนียงฮาดรามี สำเนียงนี้มีคำศัพท์ร่วมกับภาษาอาระเบียใต้สมัยใหม่ ทำให้แตกต่างจากภาษาอาหรับสำเนียงใกล้เคียงไปบ้าง การอพยพมาสู่เอเชียตะวันออกเฉียงใต้ของผู้พูดสำเนียงนี้ ทำให้สำเนียงนี้มีอิทธิพลต่อภาษาอาหรับสิงคโปร์

**อ้างอิง**

**อ่านเพิ่ม**
 Shaghi, Abdullah and Imtiaz Hasanain (2009). Arabic Pausal Forms and Tihami Yemeni Arabic pausal /u/: History and Structure. In Hasnain S. Imtiaz (edt.) Aligarh Journal of linguistics. Department of Linguistics, Aligarh Muslim University, Aligarh, India. Vol. 1, January- December 2009, pp. 122-139

**แหล่งข้อมูลอื่น**
 Recording of Yemeni Arabic date=2015-07-16 
หมวดหมู่:ภาษาอาหรับ
หมวดหมู่:ภาษาในประเทศเยเมน
ภาษาอาหรับฮิญาซ

ภาษาอาหรับฮิญาซ (Hejazi Arabic หรือ Hijazi Arabic; حجازي) เป็นภาษาอาหรับที่ใช้พูดในบริเวณภาคตะวันตกของซาอุดีอาระเบีย โดยเฉพาะสำเนียงที่ใช้พูดในฮิญาซคือสำเนียงของชาวเบดูอิน และสำเนียงของประชาชนในเมือง สำเนียงในเมืองจะพูดในตัวเมือง เช่น ญิดดะฮ์ มักกะฮ์ และอัลมะดีนะฮ์ เป็นสำเนียงที่มีผู้เข้าใจแพร่หลายในคาบสมุทรอาหรับ และมีความใกล้เคียงกับภาษาอาหรับสำเนียงที่พูดในซูดานภาคเหนือ
สำเนียงในเมืองมีลักษณะอนุรักษ์น้อยกว่าสำเนียงเบดูอิน มีสระเสียงสั้นมากกว่าสำเนียงที่พูดในบริเวณใกล้เคียง ตำศัพท์มีคำยืมจากสำเนียงของชาวอียิปต์ ซีเรีย และเยเมน การที่เคยอยู่ภายใต้การปกครองของตุรกีมากว่า 500 ปี ทำให้ได้รับอิทธิพลจากภาษาตุรกีด้วย
สำเนียงของชาวเบดูอินแต่ละเผ่าจะเข้าใจกันได้ สำเนียงของเผ่าทางตอนเหนือจะมีลักษณะใกล้เคียงกับสำเนียงในจอร์แดนและคาบสมุทรไซนาย

**อ้างอิง**
 Kees Versteegh, The Arabic Language, NITLE Arab World Project, by the permission of Edinburgh University Press, 

**บรรณานุกรม**

**แหล่งข้อมูลอื่น**
 Hijazi Arabic course with audio files
หมวดหมู่:ภาษาอาหรับ
หมวดหมู่:ภาษาในประเทศซาอุดีอาระเบีย
กลุ่มภาษาอาโลร์-ปันตาร์

แผนที่เกาะอาโลร์และเกาะปันตาร์
กลุ่มภาษาอาโลร์-ปันตาร์ (Alor-Pantar languages) เป็นกลุ่มของภาษาที่อยู่ในตระกูลภาษาปาปัว ใช้พูดในบริเวณหมู่เกาะอาโลร์ใกล้กับติมอร์ทางภาคใต้ของอินโดนีเซีย มีความสัมพันธ์ใกล้ชิดกับภาษาที่ไม่ได้อยู่ในตระกูลภาษาออสโตรนีเซียนในติมอร์ตะวันตกแต่ยังไม่มีการศึกษาที่แน่ชัด คาดว่ามีความสัมพันธ์ที่ห่าง ๆ กับกลุ่มภาษาทรานส์-นิวกินีในคาบสมุทรบมเบอไร แต่ยังไม่มีหลักฐานยืนยันอย่างแน่ชัด

**สมาชิก**
ภาษาในกลุ่มนี้แบ่งออกได้เป็นสองสาขาคือ- สาขาอาโลร์ ได้แก่ ภาษากามัง ภาษากูลา ภาษาซารีลา ภาษาอบุย ภาษากาโบลา ภาษากาฟัว ภาษากุย ภาษาเกลอน- สาขาปันตาร์ ได้แก่ ภาษาบลาการ์ ภาษาเตวา ภาษาเนเดบัง ภาษาเรตตา

**แหล่งข้อมูลอื่น**
  Alor and Pantar Languages: Origins and Theoretical Impacts date=2009-07-21 -  Alor–Pantar languages: origins and theoretical impact – University of Leiden-  Linguistic Variation in Eastern Indonesia: the Alor and Pantar Project – University of Leiden-  The Alor–Pantar family at Ethnologue
หมวดหมู่:ตระกูลภาษา
คู พนชิน

คู พนชิน (rr=Gu Bonjin; Koo Bon-jin; 30 มีนาคม ค.ศ. 1989 – ) เป็นนักมายากลระดับอาชีพชาวเกาหลีใต้ ใน ค.ศ. 2002 เขาได้เปิดการแสดงมายากล และปัจจุบันเป็นสมาชิกเมจิคโฮลิคเอนเตอร์เทนเมนท์ ใน ค.ศ. 2004 เขาเป็นผู้เข้าสู่รอบชิงชนะเลิศในรายการโคเรียเมจิคเฟสติวอล 2004 จากนั้นใน ค.ศ. 2005 ก็ได้เป็นนักมายากลที่มีอายุน้อยที่สุดของประเทศที่ได้จัดแสดงเพียงลำพัง เขาสำเร็จการศึกษาสาขาการละครจากวิทยาลัยเทคยอง หนึ่งในการแสดงมายากลที่มีชื่อเสียงของเขา คือ การแสดงกลเปลี่ยนหน้ากาก ซึ่งเป็นเทคนิคที่สืบทอดจากสมัยบรรพบุรุษ รวมถึงได้เดินทางไปจัดแสดงที่ประเทศจีน และเปิดโอกาสให้ผู้ชมได้มีส่วนร่วมในการแสดง ซึ่งในบางช่วง เขายังเป็นอาสาสมัครจัดแสดงมายากลตามสถานศึกษาต่าง ๆ ตลอดจนสถานรับเลี้ยงเด็กกำพร้า

**ผลงานที่ผ่านมา**
 สมาชิกประจำของไอเอ็มเอส (สมาคมนักมายากลนานาชาติ), นักมายากลระดับ 1, ประกาศนียบัตรนักมายากลชั้นเอก- อันดับ 4 ของรายการ โคเรียเมจิคเฟสติวัล การแสดงมายากลนานาชาติรอบชิงชนะเลิศ- ค.ศ. 2004 คอนเสิร์ตคริสต์มาสเมจิค, 2005 คอนเสิร์ตคริสต์มาสเมจิค ของ คู พนชิน (การแสดงเดี่ยวของผู้ที่อายุน้อยที่สุดในเกาหลี)- ค.ศ. 2006 คู พนชิน เมจิคคอนเสิร์ต (เมคอะวิช)- ค.ศ. 2008, 2009 เมจิคคอนเสิร์ต ของ คู พนชิน

**อ้างอิง**

**แหล่งข้อมูลอื่น**
  연극영화과 08학번 구본진(매직아티스트를 꿈꾸는!) 졸업생. Department of Theater and Film Class of 2008, Koo Bon-jin (Dreaming of Magic Artist!) Graduate.- url-status=bot: unknown - trans-title=Magic Holic homepage- trans-title=Koo Bon-jin homepage - url-status=bot: unknown  ที่ทวิตเตอร์ -  Bonjin Koo. ที่เฟซบุ๊ก
หมวดหมู่:นักมายากล
หมวดหมู่:ชาวเกาหลีใต้
อี อึน-กย็อล

อี อึน-กย็อล (이은결; Lee Eun Gyeol; 2 ตุลาคม ค.ศ. 1981 – ) เป็นนักมายากลชาวเกาหลีใต้ ที่เริ่มเล่นมายากลตั้งแต่สมัยเรียนชั้นมัธยม สำเร็จการศึกษาสาขาวารสารศาสตร์ จากมหาวิทยาลัยคย็องอุน แม้สมัยที่เขาอายุยังคงอยู่ในช่วง 20 ต้นๆ แต่เขาก็ประสบความสำเร็จได้มากกว่านักมายากลหลายคนที่ได้เคยทำไว้ในช่วงชีวิตของพวกเขา
เขาได้รับรางวัลเป็นจำนวนมากจากทั่วโลก โดยเดินสายให้กับบริษัทขนาดใหญ่ ไม่เพียงแต่ผลงานที่ปรากฏในหนังสือเท่านั้น หากแต่เขายังคงเปิดสอนหลักสูตรการแสดง โดยเป็นผู้นำผ่านทางสโมสรมายากลหลายร้อยแห่งทั่วเกาหลี ตลอดจนท้องที่อื่นอีกห้าทวีป และมีรายการโทรทัศน์เป็นของตัวเองรวมถึงการจัดการแสดงกว่าร้อยครั้งทั่วประเทศ
อี อึน-กย็อล เป็นที่รู้จักมากที่สุดในฐานะผู้สะกดนกพิราบได้ถึง 10 นาที ซึ่งถือเป็นหนึ่งในผลงานที่ได้รับการกล่าวขาน โดยสามารถเนรมิตนกพิราบขึ้นได้ในพริบตา เทคนิคมายากลของเขาได้สร้างแรงดลบันดาลใจแก่ผู้ติดตามจำนวนมาก รวมไปจนถึงสามารถชนะนักมายากลชาวไต้หวันอย่างหลิว เชียน ได้โดยการเป็นผู้ชนะรางวัลของรายการ ยูจีเอ็ม เวิลด์เมจิคคอนเทสท์ ซึ่งจัดขึ้น ณ ประเทศญี่ปุ่น
อี อึน-กย็อล ยังเคยจัดแสดงผ่านรายการโทรทัศน์ที่มีชื่อเสียงในประเทศญี่ปุ่น ตลอดจนได้รับรางวัล เมอร์ลินอะวอร์ด ที่มอบโดยสมาคมนักมายากลนานาชาติ (ไอเอ็มเอส) และหนึ่งในการแสดงที่ยิ่งใหญ่ที่สุดของเขาคือการแสดงมายากลชุด "ดิอิลลัสชัน" (The Illusion) ที่จัดแสดงขึ้นที่ประเทศเกาหลีใต้ ณ เมืองใหญ่ทั้ง 19 แห่ง

**กิจกรรมร่วมออกอากาศ**
 ค.ศ. 2009 สตรอง ฮาร์ท เป็นแขกรับเชิญ

**สมาชิก**
 สมาชิกสมาคมมายากลนานาชาติ (ไอ.บี.เอ็ม)- สมาชิกสมาคมมายากลอเมริกัน (เอส.เอ.เอ็ม)

**รางวัลที่ได้รับ**
 ค.ศ. 2011 เมอร์ลินอะวอร์ด มอบโดย สมาคมายากลนานาชาติ (ไอเอ็มเอส)

**อ้างอิง**

**แหล่งข้อมูลอื่น**
  เว็บไซต์ทางการ date=2011-12-28 - eun_gyeol
หมวดหมู่:นักมายากล
หมวดหมู่:ชาวเกาหลีใต้
หมวดหมู่:ศิษย์เก่าจากมหาวิทยาลัยคย็องอุน
ชเว ฮย็อน อู

ชเว ฮย็อน อู (Choi Hyun Woo; rr=Choe Hyeon-u; 28 ตุลาคม ค.ศ. 1978 – ) เป็นทั้งนักมายากล และนักแสดงชาวเกาหลีใต้ การแสดงมายากลที่ผู้คนรู้จักเป็นอย่างดีคือการแสดงมายากลชุด "ฮย็อน อูในแดนมหัศจรรย์" (이상한 나라의 현우) ซึ่งอิงรูปแบบมาจากธีมของวรรณกรรมเยาวชนชุด "อลิซท่องแดนมหัศจรรย์"
นอกจากนี้ ชเว ฮย็อน อู ยังมีโอกาสจัดแสดงมายากลในรายการโทรทัศน์ "สตาร์คิง" ที่สร้างความประหลาดใจให้แก่ อิม ยุนอา ซึ่งเป็นนักร้องวง เกิลส์เจเนอเรชัน มาแล้วครั้งหนึ่ง โดยการแสดงดังกล่าว เป็นการแสดงกลที่เนรมิตน้ำเปล่าให้กลายเป็นกาแฟที่มีทั้งสี, กลิ่น และรสชาติเป็นกาแฟของจริง รวมถึงมายากลที่นำลายเซ็นของเธอออกจากขวดมาได้โดยไม่เปิดฝา

**รายการแข่งขัน**
 ค.ศ. 2009 FISM เวิลด์แชมเปี้ยนชิปออริจินอลลิตี

**รางวัลที่ได้รับ**
 ค.ศ. 2002 อินเตอร์เนชันแนลซิม 3 ตำแหน่ง: คอเมดีอะวอร์ด, โคลสอัพวินเนอร์, โชว์แมนชิป- ค.ศ. 2002 2002 ไอบีเอ็มเมจิคคอนเวนชันโคลสอัพเมจิค, ชนะเลิศอันดับ 1- ค.ศ. 2003 FISM ไมโครเมจิค อันดับ 4- ค.ศ. 2009 รางวัล 2009 FISM เป่ยจิงโมสท์ออริจินอลลิตีอะวอร์ด

**การแสดง**
 ค.ศ. 2003 แขกรับเชิญการประชุมมายากลนานาชาติ- ค.ศ. 2003 FISM ไมโครเมจิค อันดับ 4- ค.ศ. 2006 ชาร์มิงชเวเมจิคเฟรนด์สอินซีจีวี- ค.ศ. 2007 เมจิคบ็อกซ์ ชเว ฮย็อน อู เมจิคโซสวีท

**อ้างอิง**

**แหล่งข้อมูลอื่น**
  Choi Hyun Woo - Wiki Drama 
หมวดหมู่:นักมายากล
หมวดหมู่:นักแสดงเกาหลีใต้
หมวดหมู่:บุคคลจากโซล
ฮา แจยง

ฮา แจยง (하재용; Ha Jae Yong; 4 มกราคม ค.ศ. 1994 – ) เป็นนักมายากลชาวเกาหลีใต้ ผู้ได้รับรางวัลนักมายากลแห่งปี จากสมาคมมายากลโลก และเขายังมีความใฝ่ฝันต้องการที่จะชนะรายการแข่งขันเมจิคโอลิมปิคที่จัดขึ้นเป็นประจำทุก 3 ปี รวมถึงเป็นผู้ได้รับคุณวุฒินักมายากลชั้นเอกที่อายุน้อยที่สุดในโลก ตลอดจนมีโอกาสร่วมงานในภาพยนตร์ชุด I Am a Dad มาแล้วเช่นกัน

**รางวัลที่ได้รับ**
 ค.ศ. 2011 ไอ.เอ็ม.เอส. (สมาคมนักมายากลโลก) รางวัลความสำเร็จ (อาชีฟเมนท์อะวอร์ด) ที่อายุน้อยที่สุดของโลก- ค.ศ. 2010 ไอ.เอ็ม.เอส. (สมาคมนักมายากลโลก) นักมายากลเกาหลีแห่งปี ค.ศ. 2009 (2009 โคเรียเมจิคเชียนออฟเดอะเยียร์) ที่อายุน้อยที่สุดของโลก- ค.ศ. 2008 อันดับ 3 การประชุมมายากลนานาชาติครั้งที่ 5 ที่ฮ่องกง

**วุฒิในสายอาชีพ**
 ประกาศนียบัตรมายากลชั้นเอก จากสมาคมนักมายากลนานาชาติ (ไอ.เอ็ม.เอส.) โดยเป็นนักมายากลที่มีอายุน้อยที่สุดในโลกที่ได้รับคุณวุฒินี้- สมาชิกตลอดชีวิตสมาคมนักมายากลนานาชาติ (ไอ.เอ็ม.เอส.)

**งานแสดง**

**ภาพยนตร์**
 ค.ศ. 2011 I Am a Dad (나는 아빠다) รับหน้าที่เป็นผู้กำกับมายากล

**อ้างอิง**

**แหล่งข้อมูลอื่น**
  꿈과 희망이 있는 드림매직 엔터테인먼트 입니다fix-attempted=yes -  하재용 마술사
หมวดหมู่:นักมายากล
หมวดหมู่:ชาวเกาหลีใต้
ฮวน ปาลาซิโอส

ฮวน ปาลาซิโอส (Juan Palacios) เกิดเมื่อ 31 สิงหาคม พ.ศ. 2523 ที่กรุงมานากัว ประเทศนิการากัว สถิติการชก 33 ครั้ง ชนะ 29 แพ้ 3 ไม่มีการตัดสิน 1 ครั้ง

**ประวัติ**
ปาลาซิโอสเริ่มชกมวยสากลเมื่อ พ.ศ. 2542 โดยขึ้นชกครั้งแรก ชนะน็อก เบนิโต โรฮัส ยก 5 เคยครองแชมป์เฉพาะกาลรุ่นมินิมัมเวต สภามวยโลก แต่เมื่อมาชกกับโอเล่ห์ดง กระทิงแดงยิม ที่เป็นแชมป์โลก ปาลาซิโอสเป็นฝ่ายแพ้คะแนนไป หลังจากแพ้โอเล่ห์ดงไปแล้ว ปาลาซิโอสได้ครองแชมป์เฉพาะกาลของสมาคมมวยโลก แต่พอชกป้องกันตำแหน่งครั้งแรก ปาลาซิโอสกลับทำน้ำหนักไม่ได้ ทำให้ถูกปลดจากตำแหน่ง แต่เมื่อขึ้นชก ปาลาซิโอสชนะน็อกอาร์มันโด ตอร์เรส ในยกที่ 9 ทำให้แชมป์ว่าง ซึ่งไผ่ผารบ ก่อเกียรติยิม ได้ชิงแชมป์ที่ว่างนี้กับเฆซุส ซิลเบสเตร และได้แชมป์ไปครอง

**เกียรติประวัติ**
 แชมป์ประเทศนิการากัวรุ่นมินิมัมเวต (2543) - แชมป์ WBC Latino รุ่นไลต์ฟลายเวต
** ชิง 25 พฤษภาคม 2545 ชนะคะแนน โอสการ์ มูริโย- แชมป์เฉพาะกาลรุ่นมินิมัมเวต สภามวยโลก
** ชิง 2 สิงหาคม 2551 ชนะคะแนน โอมาร์ โซโต
** ป้องกันแชมป์ครั้งที่ 1, 7 พฤษภาคม 2551 ชนะน็อก เทรูโอะ มิซาวะ ยก 7
** ป้องกันแชมป์ครั้งที่ 2, 13 มิถุนายน 2552 ชนะน็อก เอริก รามิเรซ ยก 10
** ชิงแชมป์จริง 27 พฤศจิกายน 2552 แพ้คะแนน โอเล่ห์ดง กระทิงแดงยิม- แชมป์เฉพาะกาลรุ่นมินิมัมเวต สมาคมมวยโลก
** ชิง 21 พฤษภาคม 2554 ชนะคะแนน แซมมี กูร์เตียเรซ
** เสียแชมป์ 13 สิงหาคม 2554 ถูกปลดเพราะทำน้ำหนักไม่ได้ แต่ขึ้นชกชนะน็อก อาร์มันโด ตอร์เรส ยก 9- เคยชิงแชมป์ต่อไปนี้แต่ไม่สำเร็จ
** ชิงแชมป์ WBA Fedecentro รุ่นมินิมัมเวต เมื่อ 9 ตุลาคม 2542 แพ้น็อก เอร์เนสโต กัสโตร ยก 9
** ชิงแชมป์โลกรุ่นมินิมัมเวต สภามวยโลก เมื่อ 19 ตุลาคม 2545 แพ้คะแนน โฆเซ อันโตนิโอ อากีร์เร

**อ้างอิง**
 ฅนเหล็ก. ฮวน พาลาซิออส ยอดไอ้แอ้ดตัวร้ายของนิการากัว. นิตยสารมวยโลก. ปีที่ 21 ฉบับที่ 1421 30 พฤศจิกายน – 6 ธันวาคม 2554 หน้า 44 – 45
หมวดหมู่:นักมวยสากลชาวนิการากัว
หมวดหมู่:บุคคลจากมานากัว
แม่แบบ:Fix-span/doc

This meta-template is just like fix with three exceptions:- It takes a content parameter containing wikitext to be placed within a  element before the superscripted notice.- It takes a span-class parameter specifying the HTML class name for the  element.- It gives special priority over text rather than the other way around.
The spanned content is displayed like this.
This is a separate template for now because this is an idea imported from the Italian Wikipedia (q.v.).  Eventually, if this idea takes off, this mechanism could be folded into fix.

**See also**
 Wikipedia:Cleanup process
as:সাঁচ:Fix-span
en:Template:Fix-span
id:Templat:Fix-span
แม่แบบ:อ้างอิง-เส้นใต้/doc

== ข้อบ่งใช้**

**ตัวอย่าง**
เช่น
 
แสดงผลเป็น
 สภาพบุคคลเริ่มแต่เมื่อคลอดแล้วอยู่รอดเป็นทารก และสิ้นสุดลงเมื่อตาย
หมวดหมู่:ป้ายเพิ่มคุณภาพในวิกิพีเดีย
หมวดหมู่:แม่แบบอ้างอิงในเนื้อหาและค้านการพิสูจน์ยืนยันได้
อี จา-ชุน

อี จา-ชุน (이자춘,1315-1361) หรือพระนามในภาษามองโกเลีย อูลุส บูคา (hanja=吾魯思不花) เป็นขุนศึกเล็ก ๆ ของราชวงศ์หยวน ซึ่งต่อมาถูกส่งมาประจำที่โครยอ และเป็นพระบรมอรรคราชบรรพบุรุษของราชวงศ์โชซ็อน ด้วยทรงเป็นพระราชบิดาของอี ซ็อง-กเย หรือพระเจ้าแทโจ ปฐมกษัตริย์แห่งราชวงศ์โชซ็อน อี จา-ชุน ได้รับการถวายพระนามเป็น พระเจ้าฮวันโจ ในรัชสมัยพระเจ้าแทจง พระนัดดาของพระองค์
พระเจ้าฮวันโจสวรรคตเมื่อปี ค.ศ. 1361 ขณะพระชนม์เพียง 45 พรรษา
หมวดหมู่:บุคคลที่เกิดในปี พ.ศ. 1858
หมวดหมู่:ชาวเกาหลี
หมวดหมู่:บุคคลในยุคราชวงศ์โครยอ
คาร์คาร็อธ

คาร์คาร็อธ เป็นตัวละครในนิยายของเจ. อาร์. อาร์. โทลคีน เป็นพญาสุนัขป่าของมอร์ก็อธ ชื่อนี้แปลว่า ไอ้เขี้ยวแดง มีอีกชื่อคือ อันเฟาเกลีย แปลว่าคมเขี้ยวอันหื่นกระหาย เป็นทายาทของเดรากลูอิน (พญาสุนัขป่าของเซารอนที่โดนฮูอันสังหาร) โดยมอร์ก็อธนำมาเลี้ยงด้วยการให้กินเนื้อของเขาเอง และให้เฝ้าประตูแห่งอังก์บันด์ไว้จนกว่าฮูอัน(สุนัขล่าเนื้อแห่งวาลินอร์)จะมาเมื่อครั้งฮูอันมา คาร์คาร็อธได้โดนลูธิเอนบุตรีแห่งธิงโกลแห่งโดริอัธทำให้สลบไป เบเรนกับลูธิเอนจึงเข้าไปเอาซิลมาริลจากมงกุฎของมอร์ก็อธมาได้ แต่เมื่อเบเรนกับลูธิเอนออกมา คาร์คาร็อธก็ตื่นแล้วและกัดมือที่เบเรนถือซิลมาริลไว้จนขาด และกลืนมันลงไปทำให้อวัยวะภายในโดนเผา จนมันกลายเป็นบ้า และออกอาละวาดไปถึงอาณาจักรโดริอัธ เมื่อเบเรนกับลูธิเอนกลับไปถึงโดริอัธ กษัตริย์ธิงโกลจึงพาพวกเขารวมทั้ง ฮูอัน มาบลุง และเบเล็กไปจับคาร์คาร็อธ นั่นทำให้เกิดการต่อสู้อันมีชื่อเสียงระหว่างฮูอันกับคาร์คาร็อธ โดยฮูอันเป็นฝ่ายชนะและกลับมาตายแทบเท้าเบเรน

**ดูเพิ่ม**
 ตำนานแห่งซิลมาริล

**แหล่งข้อมูลอื่น**
 คาร์คาร็อธ ใน Encyclopedia of Arda
หมวดหมู่:ตัวละครในซิลมาริลลิออน
หอยหวาน

หอยหวาน หรือ หอยตุ๊กแก หรือ หอยเทพรส (Spotted babylon; ชื่อวิทยาศาสตร์: Babylonia areolata) เป็นหอยทะเลฝาเดี่ยวชนิดหนึ่ง
เปลือกของหอยหวานค่อนข้างหนา ทรงไข่  ผิวเรียบสีขาว มีลายสีน้ำตาลเป็นรูปสี่เหลี่ยมผืนผ้าเรียงเป็นแถวตามเกลียวเปลือก ลำตัวแบ่งเป็น 4 ส่วน ได้แก่ หัว ประกอบด้วยปากที่เป็นงวงยื่น หนวด 1 คู่ และตา 1 คู่  คออยู่ถัดมาจากหนวด เป็นบริเวณที่พบอวัยวะเพศผู้ แมนเทิลเป็นส่วนที่ขดอยู่ภายในเปลือก ประกอบด้วยอวัยวะภายในต่าง ๆ ช่องขับถ่าย และท่อหายใจ (Siphon tube) และเท้าเป็นแผ่นกล้ามเนื้อแผ่กว้างใช้ในการเคลื่อนที่ อาศัยอยู่ตามพื้นทะเลที่เป็นทรายหรือทรายปนโคลน ในระดับความลึกตั้งแต่ 2–20 เมตร พบได้เฉพาะฝั่งอ่าวไทย ในต่างประเทศพบได้ที่ ทะเลฟิลิปปิน, ทะเลจีนใต้ ไต้หวัน และศรีลังกา ออกหากินตอนกลางคืน กินอาหารโดยใช้ปากที่เป็นงวง (proboscis) ยื่นออกมา โดยจะยื่นงวงไปยังอาหารและหลั่งน้ำย่อยไปย่อยอาหารและดูดอาหารเข้าร่างกาย หลังกินอาหารจะเคลื่อนที่ฝังตัวใต้ทราย ซึ่งอาหารได้แก่ ซากพืช ซากสัตว์ชนิดต่าง ๆ  มีขนาดโตเต็มที่ประมาณ 40–100 มิลลิเมตร

ขยายพันธุ์ด้วยการวางไข่ โดยหอยตัวเมียจะวางไข่เป็นฟัก วางไข่ครั้งละประมาณ 20–70 ฝัก โดยวางไข่ได้ทั้งปี ระยะเดือนมกราคมถึงมีนาคม จะวางไข่ได้มากที่สุด ฝักไข่มีความกว้างเฉลี่ย 10.32 มิลลิเมตร ความยาวเฉลี่ย 29.31 มิลลิเมตร มีก้านยึดติดกับวัตถุในพื้นทะเล เช่น เม็ดทราย ไข่ใช้เวลาฟักเป็นตัวประมาณ 5–7 วัน ลูกหอยวัยอ่อนเป็นระยะ veliger ดำรงชีวิตแบบแพลงก์ตอน คือ ลอยไปมาตามกระแสน้ำ กินแพลงก์ตอนเป็นอาหาร ระยะเวลาเติบโตจนเป็นวัยเจริญพันธุ์ประมาณ 1 ปี
ปัจจุบัน หอยหวานถือเป็นสัตว์เศรษฐกิจชนิดหนึ่ง นิยมรับประทานกันทั้งในประเทศและต่างประเทศ มีการเพาะเลี้ยงกันเป็นอาชีพ แต่ทว่าปริมาณหอยที่ได้นั้นยังไม่เพียงพอต่อการตลาด ทำให้มีราคาค่อนข้างสูง จึงมีการนำหอยหมากที่มีลักษณะและรสชาติใกล้เคียงกับหอยหวาน แต่มีผลผลิตจากการเพาะเลี้ยงและการประมงมากกว่า รสชาติแย่กว่า และมีราคาต่ำกว่า มาจำหน่ายในชื่อหอยหวานแทน สร้างความสับสนให้กับผู้บริโภค

**อ้างอิง**

**แหล่งข้อมูลอื่น**
 Babylonia areolata 
หมวดหมู่:วงศ์หอยหวาน
หมวดหมู่:ปศุสัตว์
หวาน
สาคร เกี่ยวข้อง

สาคร เกี่ยวข้อง (เกิด 21 กันยายน พ.ศ. 2505) แดง อดีตสมาชิกสภาผู้แทนราษฎรจังหวัดกระบี่ สังกัดพรรคประชาธิปัตย์ อดีตรองประธานสภาองค์การบริหารส่วนจังหวัดกระบี่

**ประวัติ**
สาคร เกิดเมื่อวันที่ 21 กันยายน พ.ศ. 2505) ที่อำเภอเหนือคลอง จังหวัดกระบี่ เป็นบุตรนายกงซิ่น นางดลใจ เกี่ยวข้อง เป็นลูกพี่ลูกน้องกับสฤษฏ์พงษ์ เกี่ยวข้อง สมรสกับนางเพชรารัตน์ เกี่ยวข้อง (สกุลเดิม: จิวากานนท์) มีบุตร 1 คน
สำเร็จการศึกษาชั้นมัธยมศึกษา จากโรงเรียนอำมาตย์พานิชนุกูล จังหวัดกระบี่ จากนั้นเข้าศึกษาชั้นเตรียมอุดมศึกษาที่โรงเรียนสันติราษฎร์วิทยาลัย กรุงเทพฯ และศึกษาต่อในระดับปริญญาตรี สาขาเศรษฐศาสตร์ ที่มหาวิทยาลัยหอการค้าไทย สำเร็จการศึกษาสูงสุดในระดับปริญญาโท บริหารธุรกิจมหาบัณฑิต จากมหาวิทยาลัยราชภัฏภูเก็ต

**การทำงาน**
สาคร เประกอบอาชีพด้านธุรกิจส่วนตัวในจังหวัดกระบี่ เคยดำรงตำแหน่งกรรมการหอการค้าจังหวัดกระบี่ และเป็นรองประธานสภาองค์การบริหารส่วนจังหวัดกระบี่ ต่อมาได้เข้าสู่งานการเมืองระดับชาติ โดยได้รับเลือกตั้งเป็นสมาชิกสภาผู้แทนราษฎร จังหวัดกระบี่ สังกัดพรรคประชาธิปัตย์ สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และได้รับเลือกตั้งต่อมาอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**สมาชิกสภาผู้แทนราษฎร**
สาคร เกี่ยวข้อง ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกระบี่ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกระบี่ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกระบี่ สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเหนือคลอง
หมวดหมู่:นักธุรกิจชาวไทย
หมวดหมู่:นักการเมืองจากจังหวัดกระบี่
หมวดหมู่:สมาชิกสภาผู้แทนราษฎรจังหวัดกระบี่
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนอำมาตย์พานิชนุกูล
หมวดหมู่:บุคคลจากโรงเรียนสันติราษฎร์วิทยาลัย
หมวดหมู่:บุคคลจากคณะเศรษฐศาสตร์ มหาวิทยาลัยหอการค้าไทย
หมวดหมู่:บุคคลจากมหาวิทยาลัยราชภัฏภูเก็ต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วิกิพีเดีย:โครงการวิกิมายากล

center
ยินดีต้อนรับสู่โครงการวิกิมายากล ที่วิกิพีเดียภาษาไทย! โครงการนี้จัดตั้งขึ้นโดยมีวัตถุประสงค์ของการปรับปรุงบทความที่เกี่ยวข้องกับมายากลอย่างมีนัยยะสำคัญในฐานะหนึ่งในศิลปะการแสดงที่ตื่นตาตื่นใจ หากคุณต้องการที่จะร่วมงานกับเรา โปรดเพิ่มชื่อของคุณในส่วนรายชื่อสมาชิกโครงการ แต่บางสิ่งที่สำคัญที่สุด คือการมองบทความไปรอบๆ และมีส่วนร่วมในส่วนที่คุณสามารถช่วยกันได้

**เป้าหมาย**
 เพื่อปรับปรุงบทความที่เกี่ยวข้องกับมายากลอย่างมีนัยยะสำคัญในฐานะของศิลปะการแสดงรูปแบบหนึ่ง ตลอดจนเพื่อรักษาเนื้อหาและคุณภาพของบทความเหล่านั้น- เพื่อให้บทความปรากฏอยู่ในระดับคุณภาพ- เป้าหมายระยะยาว เพื่อเตรียมจัดให้บริการสำหรับโครงการวิกิรีดเดอร์

**ผู้เข้าร่วมกิจกรรม**
128px
# B20180
# Tvcccp
# Thai.60

**การจัดระดับบทความ**
จัดระดับบทความมายากลตามเกณฑ์การจัดระดับบทความ ในหน้าพูดคุย โดยติดป้ายดังนี้- ระดับคัดสรร สำหรับบทความคัดสรร- ระดับคุณภาพ สำหรับบทความคุณภาพ- ระดับดี สำหรับบทความระดับดี- ระดับพอใช้ สำหรับบทความระดับพอใช้- ระดับโครง สำหรับบทความโครง- ระดับรายชื่อ สำหรับบทความรายชื่อ- ระดับหมวดหมู่ สำหรับหมวดหมู่ที่เกี่ยวข้องกับโครงการ- บทความมายากล สำหรับบทความที่ไม่แน่ใจว่าอยู่ในระดับใด
รายชื่อบทความ:

**แม่แบบในโครงการ**

**งานปัจจุบัน**
มายากล
โรงเรียนบ้านหมี่วิทยา

โรงเรียนบ้านหมี่วิทยา เป็นโรงเรียนประจำอำเภอบ้านหมี่ จังหวัดลพบุรี จัดเป็นโรงเรียนมัธยมศึกษาขนาดใหญ่ สังกัดกรมสามัญศึกษา กระทรวงศึกษาธิการ  ตั้งอยู่เลขที่ 278 หมู่ 5 ถนนศิลาสัมพันธ์ ตำบลสนามแจง อำเภอบ้านหมี่ จังหวัดลพบุรี 15110 ปัจจุบันเปิดสอนตั้งแต่ ชั้นมัธยมศึกษาปีที่ 1 - 6  มีจำนวนจำนวนนักเรียน 1,717 คน จำนวนข้าราชการครูและบุคลากรทางการศึกษาประมาณ 100 คนได้รับการประเมินและรับรองให้เป็น 1 อำเภอ 1 โรงเรียนในฝัน

**ผลงานความภาคภูมิใจ**
  ในปีการศึกษา 2531  โรงเรียนบ้านหมี่วิทยา ได้รับคัดเลือกจากเขตการศึกษา 6 ให้เป็นโรงเรียน ได้รับรางวัลพระราชทานประเภทโรงเรียนมัธยมศึกษาขนาดใหญ่ ได้รับรับการคัดเลือกให้เป็นโรงเรียนส่งเสริมจริยธรรมดีเด่นของกรมการศาสนา กระทรวงศึกษาธิการ ได้รับรางวัลห้องสมุดเหรียญทองโรงเรียนมัธยมศึกษาขนาดใหญ่ เขตการศึกษา 6 ปีการศึกษา 2546-  ปีการศึกษา 2548  โรงเรียนยังได้รับการคัดเลือกให้เป็นโรงเรียนต้นแบบโรงเรียนในฝันตามโครงการหนึ่งอำเภอ หนึ่งโรงเรียนในฝัน และเป็นโรงเรียนผู้นำด้าน ICT-  ปีการศึกษา 2549  โรงเรียนบ้านหมี่วิทยา ได้รับรางวัลโรงเรียนพระราชทานโรงเรียนมัธยมศึกษาขนาดกลาง ปีการศึกษา 2552 โรงเรียนบ้านหมี่วิทยา 

**ดูเพิ่ม**
 รายชื่อโรงเรียนในจังหวัดลพบุรี- อำเภอบ้านหมี่

**อ้างอิง**
  ประวัติความเป็นมาโรงเรียนชัยบาดาลวิทยาfix-attempted=yes 

**แหล่งข้อมูลอื่น**
  เว็บไซต์โรงเรียนบ้านหมี่วิทยา date=2018-12-24 
หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาลพบุรี
หมวดหมู่:โรงเรียนที่ก่อตั้งในปี พ.ศ. 2465
โรงเรียนบ้านหมี่วิทยา
มิกค์ ทองระย้า

มิกค์​ ทองระย้า (เกิด 28 พฤศจิกายน พ.ศ. 2535) ชื่อเต็ม มิกค์ บยอริค แฮนเซิ้น ทองระย้า ชื่อเล่น มิกค์ เป็นนักแสดงและนายแบบลูกครึ่งไทย-เดนมาร์ก สังกัดสถานีโทรทัศน์สีกองทัพบกช่อง 7

**ประวัติ**
มิกค์ ทองระย้าเกิดวันที่ 28 พฤศจิกายน พ.ศ. 2535 ลูกครึ่งไทย-เดนมาร์ก​โดยบิดาเป็นชาวเดนมาร์ก ส่วนมารดาเป็นชาวไทย เข้าวงการบันเทิงจากการเข้าร่วมเวทีประกวดค้นหานักแสดงหน้าใหม่ในปี พ.ศ. 2551 Dream Star Search 2008 คว้ารางวัลชนะเลิศและได้เซ็นสัญญากับบริษัท สปีดวัน แอ๊คติ้งเฮ้าส์ (Speed One Acting House)  ซึ่งมีจีระนันท์ มะโนแจ่ม (ยุ้ย) และนวพล ภูวดล (อู๋) เป็นเจ้าของและจัดการประกวด ต่อมาจึงได้เป็นนักแสดงรับเชิญในละครซิตคอม หมู่ 7 เด็ดสะระตี่ และมีผลงานภาพยนตร์ เอ้ก อี เอ้ก เอ้ก แฟนลั้ลลา (2551) ต่อมาในปี พ.ศ. 2552 มิกค์ได้เข้าร่วมประกวดโครงการค้นหานักแสดงนำของช่อง 7 จนได้รับรางวัลชนะเลิศ ช่วงเดือนตุลาคม พ.ศ. 2552 แล้วเซ็นสัญญาเป็นนักแสดงกับทางช่อง 7 เป็นเวลา 5 ปี หลังจากเซ็นสัญญา ด้วยผลงานละครเรื่องแรก ทีมซ่าท้าฝัน รับบทเป็น กาย การศึกษาระดับมัธยมศึกษาตอนต้นจบจากโรงเรียนเสาไห้ "วิมลวิทยานุกูล"อำเภอเสาไห้ จังหวัดสระบุรี ระดับ ปวช. จบจากวิทยาลัยเทคนิคสระบุรี และระดับปริญญาตรีสำเร็จการศึกษาจากคณะสื่อสารมวลชน มหาวิทยาลัยรามคำแหง เป็นที่เรียบร้อยแล้ว รับพระราชทานปริญญาบัตรเมื่อวันอังคารที่ 20 มีนาคม พ.ศ. 2561 นี้

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 7

**ละครสั้น**
 ฟ้ามีตา ตอน ผิดที่ใคร (ออกอากาศ 5 มีนาคม พ.ศ. 2554)- ฟ้ามีตา ตอน ใจดวงร้าว (ออกอากาศ พ.ศ. 2555)

**ละครเทิดพระเกียรติ**
พ.ศ. 2559 
ละครเทิดพระเกียรติชุด ใต้ร่มพระบารมีเรื่อง ทางของพ่อ 
แดเนียล

**ภาพยนตร์**
 เอ้ก อี เอ้ก เอ้ก แฟนลั้ลลา (2551) รับบท มิกค์- ยายสั่งมาใหญ่ (2554)  รับบท ไข่- ภาพยนตร์จีน Fear is coming (2559)- Friendsssss เพื่อนที่หายไป(หลายคน)  (2560)- นายไข่เจียว เสี่ยว ตอร์ปิโด (2560)  รับบท วินมอเตอร์ไซต์ รับเชิญ

**เพลง**
 เพลง "สองมือพ่อ" เพลงเฉลิมพระเกียรติ 88 พรรษา พระบาทสมเด็จพระมหาภูมิพลอดุลยเดชมหาราช บรมนาถบพิตร ร่วมกับนักแสดงช่อง 7 เอชดี - กฤตฤทธิ์ บุตรพรม, ธาวิน เยาวพลกุล, มิกค์ ทองระย้า, ศิวัฒน์ โชติชัยชรินทร์, วงศกร ปรมัตถากร, กาญจน์เกล้า ด้วยเศียรเกล้า, ทัศนียา การสมนุช, พิมประภา ตั้งประภาพร- เพลง "เพชรตัดเพชร" เพลงประกอบละครเพชรตัดเพชร ร้องร่วมกับ - ศุกลวัฒน์ คณารศ- เพลง "ภารกิจรัก" เพลงประกอบละครภารกิจรัก ร้องร่วมกับ - ศุกลวัฒน์ คณารศ, อรรคพันธ์ นะมาตร์, ศรัณย์ ศิริลักษณ์- เพลง เกินคำพูดใด ๆ เพลงพิเศษ แทนคำขอบคุณจาก ช่อง 7 เอชดี ผ่าน 7 พระเอกผู้ร่วมถ่ายทอดความรู้สึกดี ๆ  ร่วมกับ ศุกลวัฒน์ คณารส, ศรัณย์ ศิริลักษณ์, อรรคพันธ์ นะมาตร์, ภัทรเดช สงวนความดี, กฤตฤทธิ์ บุตรพรม, และ ธันวา สุริยจักร- เพลง "แรงดึงดูดของความรัก" เพลงประกอบละครสะใภ้อิมพอร์ต ร้องร่วมกับ - พีชญา วัฒนามนตรี- เพลง "จุดพักใจ" เพลงจากโปรเจกต์พิเศษ Secre7 Room ร้องร่วมกับ นิว จิ๋ว- เพลง "ใจฉันเป็นของเธอ" เพลงประกอบละครบ่วงวิมาลา ร้องร่วมกับ - ทัศนียา การสมนุช

**โฆษณา**
 เรนเจอร์ สเก๊าท์

**รางวัล**

**อ้างอิง**

**แหล่งข้อมูลอื่น**
 mik_thongraya
หมวดหมู่:นักแสดงละครโทรทัศน์ชายชาวไทย
หมวดหมู่:ชาวไทยเชื้อสายเดนมาร์ก
หมวดหมู่:บุคคลจากจังหวัดสระบุรี
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:นักแสดงสังกัดช่อง 7
หญ้าชะเงา

หญ้าชะเงา(Enhalus acoroides) เป็นหญ้าทะเลที่มีขนาดใหญ่ที่สุด ขึ้นเป็นกอสูง 1 เมตร มี 2-5 ใบ ใบแบนยาว แตกขึ้นมาจากไรโซม ก้านดอกยาว ม้วนงอเหมือนสปริง พบได้ทั้งบริเวณน้ำกร่อยและทะเล เป็นพืชท้องถิ่นในมหาสมุทรอินเดียและมหาสมุทรแปซิฟิกฝั่งตะวันตก ในตำรายาไทยใช้เป็นยาฟอกโลหิต ขับน้ำเหลืองเสีย แก้ลมในลำไส้ 

**อ้างอิง**
cite web|last=Guiry|first=M.D.|last2=Guiry|first2=G.M.|year=2008|title=Enhalus|work=AlgaeBase|publisher=World-wide electronic publication, National University of Ireland, Galway|url=http://www.algaebase.org/search/genus/detail/?genus_id=43003|accessdate= 2009-02-21

**แหล่งข้อมูลอื่น**
Enhalus acoroides- Images date=2012-03-02  of Enhalus at Algaebase
หมวดหมู่:หญ้าทะเล
หมวดหมู่:วงศ์สันตะวา
หมวดหมู่:สมุนไพร
หญ้าใบมะกรูด

หญ้าใบมะกรูด (paddle weed ; Halophila ovalis) เป็นพืชในวงศ์ Hydrocharitaceae จัดเป็นหญ้าทะเลชนิดหนึ่ง ใบแบนรูปไข่ แตกออกมาจากไรโซม มีเส้นใบที่ขวางใบมากกว่า 10 คู่ รากยาวได้ถึง 800 mm มีขนรากละเอียด พบได้ทั้งในบริเวณที่เป็นดินเลนปนดินทราย หรือดินเลนปนซากปะการัง น้ำกร่อย พืชชนิดนี้ช่วยยึดพื้นทรายและเป็นที่อยู่อาศัยของสิ่งมีชีวิตอื่น เป็นอาหารของพะยูน
Robert Brown เป็นผู้อธิบายทางอนุกรมวิธานของพืชชนิดนี้ครั้งแรก โดยใช้ชื่อวิทยาศาสตร์ว่า Caulinia ovalis ต่อมา Joseph Dalton Hooker ได้มาอยู่ในสกุล Halophila เมื่อ พ.ศ. 2401 Halophila ovata ถือเป็นชื่อพ้องของสปีชีส์นี้ 
ในทางนิเวศวิทยา หญ้าใบมะกรูดเป็นหญ้าทะเลชนิดที่อยู่ในโซนน้ำขึ้นน้ำลง (intertidal zone) และเมื่อเทียบกับหญ้าทะเลชนิดอื่นหญ้าใบมะกรูดถือว่าอยู่ในระดับน้ำตื้นหรือโซนบนของโซนน้ำขึ้นน้ำลง ทำให้ในช่วงน้ำลงสูงสุดหญ้าทะเลชนิดนี้มักโผล่ให้มองเห็นได้อย่างง่าย แม้กระนั้นหญ้าใบมะกรูดยังถูกจัดว่าเป็นหญ้าทะเล ในกลุ่มพืชฉวยโอกาศ (colonising) อันเนื่องมาจากมีคุณสมบัติ โตเร็วแต่ไม่ทนทานต่อสภาพแวดล้อมหากเปรียบเทียบกับหญ้าทะเลชนิดอื่น

**อ้างอิง**

**แหล่งข้อมูลอื่น**
 cite web | url = http://florabase.dec.wa.gov.au/browse/profile/164 | title = Halophila ovalis | work = FloraBase | publisher = Department of Environment and Conservation, Government of Western Australia | access-date = 2012-01-31 | archive-date = 2012-09-25 | archive-url = https://web.archive.org/web/20120925083547/http://florabase.dec.wa.gov.au/browse/profile/164 | url-status = dead 
หมวดหมู่:หญ้าทะเล
หมวดหมู่:วงศ์สันตะวา
หญ้าใบมะกรูดขน

หญ้าใบมะกรูดขน (Halophila decipiens Ostenf.) เป็นหญ้าทะเลในวงศ์ Hydrocharitaceae ใบแบน บาง รูปไข่ ขอบใบมีรอยหยักและมีขนบนผิวใบทั้ง 2 ด้าน เส้นใบที่เป็นเส้นขวางใบมีไม่เกิน 8 คู่ มีดอกเพศผู้และดอกเพศเมียเจริญบนแขนงของต้นเดียวกัน (monoecious) โดยมีกาบดอกหุ้มดอกทั้ง 2 ไว้ด้วยกัน หญ้าใบมะกรูดขนพบในน้ำที่มีระดับความลึก 6 -36 เมตร พบในเขตร้อนของมหาสมุทรอินเดียและมหาสมุทรแปซิฟิก มหาสมุทรแอตแลนติกฝั่งตะวันตก พบในน้ำกร่อยได้ด้วยเป็นอาหารของปลาและสัตว์ไม่มีกระดูกสันหลังในทะเลหลายชนิด หญ้าใบมะกรูดขนถูกรายงานพบเป็นหญ้าทะเลชนิดใหม่ (new species) และเป็นหญ้าทะเลชนิดแรกที่มีการรายงานพบในประเทศไทยเมื่อปี ค.ศ. 1902 จากเกาะกระดาด จ.ตราด  
นอกจากนี้มีการรายงานพบว่าหญ้าใบมะกรูดขนบริเวณปากน้ำละแม จ.ชุมพร มีการเปลี่ยนแปลงประชากรตามฤดูกาล โดยในช่วงฤดูมรสุมประชากรของหญ้าใบมะกรูดขนจะลดลงอันเนื่องจากคลื่นลมที่รุนแรง ในขณะที่ในช่วงฤดูร้อนจะมีประชากรหนาแน่น และพบการออกดอกและผลจำนวนมาก 

**อ้างอิง**
หมวดหมู่:หญ้าทะเล
หมวดหมู่:วงศ์สันตะวา
แม่แบบ:กล่องข้อมูล นักปรัชญา/doc

This template is used to provide biographical information on anyone who might be considered a philosopher. This template is generally superseded by officeholder templates (if the philosopher held political or other public office; e.g. Alan Greenspan).

**Usage**
To use this template, copy the text above to the top of a biography article. Note that parameter names are lowercase.

**Parameters**
All parameters are optional, and if left blank will not appear in the infobox;- era should be selected from :Category:Philosophy by era- region should be selected from :Category:Philosophy by region- school_tradition should be selected from :Category:Philosophical traditions- Entries in influences, influenced, and notable ideas should be explained in the main text of one of the articles. Those that are not mentioned in the main text may be deleted.

**Microformats ===
หญ้าตะกานน้ำเค็ม

หญ้าตะกานน้ำเค็ม (wigeongrass; Ruppia maritima) เป็นพืชน้ำชนิดหนึ่งซึ่งไม่จัดเป็นพืชในทะเลแต่จัดเป็นพืชน้ำจืดที่ทนเค็ม เป็นพืชฤดูเดียวหรือหลายฤดู ลำต้นแบบไรโซมทอดยาวไปตามพื้น แขนงตั้งตรง ใบแบนยาว ปลายแหลม ขอบใบจักเป็นฟันเลื่อย ออกดอกเป็นช่อ ช่อดอกมีกาบหุ้ม มีดอกย่อย 4-8 ดอก ผลแบบดรุบขนาดเล็ก แพร่กระจายไปตามน้ำ หรือโดยสิ่งมีชีวิตที่มากินเป็นอาหาร ไม่ชอบเจริญในน้ำขุ่นหรือมีออกซิเจนต่ำ  พบในบ่อน้ำกร่อยหรือบ่อเลี้ยงปลา 

**อ้างอิง**

**แหล่งข้อมูลอื่น**
 Jepson Manual Treatment - Ruppia maritima- USDA Plants Profile: Ruppia maritima- Flora of North America- Ruppia maritima - Photo gallery
หมวดหมู่:หญ้าทะเล
หมวดหมู่:ไม้น้ำ
แม่น้ำจอร์แดน

แม่น้ำจอร์แดน (نَهْر الْأُرْدُنّ, Nahr al-ʾUrdunn; נְהַר הַיַּרְדֵּן, Nəhar hayYardēn; ܢܗܪܐ ܕܝܘܪܕܢܢ Nahrāʾ Yurdnan) มีอีกชื่อว่า นะฮ์รุชชะรีอะฮ์ ( نهر الشريعة) เป็นแม่น้ำในภูมิภาคเอเชียตะวันตก มีความยาวทั้งสิ้น 251 กิโลเมตร ไหลลงสู่ทะเลเดดซี ปัจจุบันถือเป็นพรมแดนธรรมชาติระหว่างอิสราเอลกับจอร์แดน
แม่น้ำนี้มีความสำคัญทั้งในศาสนายูดาห์และคริสต์ โดยในคัมภีร์ไบเบิลระบุว่า กลุ่มชนอิสราเอลข้ามแม่น้ำนี้ไปยังแผ่นดินแห่งพระสัญญา และเยซูแห่งนาซาเรธ เข้ารับบัพติศมาจากยอห์นผู้ให้รับบัพติศมาที่แม่น้ำนี้

**อ้างอิง**

**แหล่งข้อมูลอื่น**
  SMART – Multilateral project for sustainable water management in the lower Jordan Valley- Inventory of Conflict and Environment (ICE),  ข้อพิพาทแม่น้ำจอร์แดน-  "Map of the River Jordan and Dead Sea: And the Route of the Party Under the Command of Lieutenant W.F. Lynch, United States Navy" is a map from the mid-19th century of the River Jordan and Dead Sea, made under the command of William F. Lynch.-  "The Jordan River" in which John the Baptist baptized his cousin Jesus of Nazareth. (Yardenit.com)
จอร์แดน
จอร์แดน
จอร์แดน
จอร์แดน
จ
หมวดหมู่:ภูมิศาสตร์ในพันธสัญญาใหม่
โพทะเล

เมล็ดของ Thespesia populnea
สำหรับอำเภอที่จังหวัดพิจิตร ดูที่: อำเภอโพทะเล
โพทะเล (Thespesia populnea) เป็นชนิดของไม้ดอกในตระกูล Malvaceae เป็นต้นไม้ขนาดเล็กหรือไม้พุ่ม โพทะเล เป็นพืชในสกุลเดียวกับปอทะเลและมีลักษณะคล้ายคลึงกัน แหล่งอาศัยเป็นแบบเดียวกัน ดอกสีเหลือง บานตอนเช้า แก่แล้วเปลี่ยนเป็นสีแดงเช่นกัน แต่ดอกโพทะเลไม่มีวงกลมสีแดงภายในดอกแบบเดียวกับปอทะเล ใบเป็นรูปหัวใจคล้ายใบโพธิ์ ใต้ใบมีขนอ่อนปกคลุมทำให้น้ำระเหยออกจากใบได้ช้า ผลกลม เมื่อแก่เต็มที่เป็นผลแห้ง กลีบเลี้ยงรูปถ้วยติดอยู่ที่ขั้วผล
ชื่อสามัญของโพทะเลในภาษาต่าง ๆ ได้แก่ Indian Tulip Tree, Pacific Rosewood, Seaside Mahoe (ใน ฟลอริดา), เบิฮ์สมุทร (បើស​សមុទ្រ) หรือ เจฺรยสมุทร (ជ្រៃ​សមុទ្រ)  (ภาษาเขมร), Surina  Suriya (ภาษาสิงหล), เบอบารู หรือ บารู บารู (ภาษามลายู), Milo หรือ Miro (ภาษาในกลุ่มโพลีเนเซียหลายภาษา), Makoi (ภาษาราปานุย), Gangaraavi (ภาษาเตลูกู), ปูวรสุ: பூவரசு (ภาษาทมิฬ), ปูวรสุ: പൂവരശ്‌ (ภาษามลยาฬัม), PakuR (ภาษาเบงกอล) และ Plaksa (ภาษาสันสกฤต)

**การใช้ประโยชน์**
ไม้โพทะเลนำมาทำเครื่องเรือน เนื้อไม้ของโพทะเลเป็นสีน้ำตาลอมแดงจนถึงสีชอกโกแลตเข้ม มีความถ่วงจำเพาะ 0.55 to 0.89 ใช้ทำทาวิล เครื่องดนตรีในเอเชียใต้  ในฮาวาย นิยมนำไม้โพทะเลไปใช้ในงานช่างไม้   ในตาฮีตีใช้ทำกลองแบบพื้นบ้าน เปลือกใช้ทำเชือก ใบใช้รักษาแผล ยางเมื่อเข้าตาทำให้ระคายเคืองละตาบอดได้    
ไฟล์:Indian Tulip Tree (Thespesia populnea) tree in Kolkata W IMG 3533.jpg|thumb|left| ต้นโพทะเลในกัลกัตตา, รัฐเบงกอลตะวันตก, อินเดีย

**สัญลักษณ์**
 ต้นโพทะเลเป็นพันธุ์ไม้มงคลพระราชทานประจำจังหวัดสมุทรปราการ ดอกของโพทะเลเป็นสัญลักษณ์ของการต่อสู้เพื่อเอกราชในศรีลังกา โดยขบวนการสุริยามัลใช้ดอกนี้แทนดอกพอปปีในวันรำลึกถึงสงครามโลกครั้งที่หนึ่ง

**อ้างอิง**
 จักกริช พวงแก้ว สรณรัชฏ์ กาญจนะวณิช วิภาพรรณ นาคแพน. นักสืบชายหาด: พืชและสัตว์ชายหาด. กทม. มูลนิธิโลกสีเขียว หน้า 149.

**แหล่งข้อมูลอื่น**
 publisher=Ka ʻImi Naʻauao O Hawaiʻi Nei- publisher=Pandanus Project- Images on Wikipedia commons
หมวดหมู่:ต้นไม้ประจำจังหวัดของไทย
หมวดหมู่:วงศ์ชบา
หมวดหมู่:พืชที่ใช้ทำของใช้
หมวดหมู่:สมุนไพร
จิกเล

จิกเล หรือ จิกทะเล (Barringtonia asiatica;  เป็นสายพันธุ์ของ Barringtonia พื้นเมืองที่อยู่อาศัยป่าชายเลนบนชายฝั่งในเขตร้อนชื้นและหมู่เกาะในมหาสมุทรอินเดียและมหาสมุทรแปซิฟิกตะวันตก จากแซนซิบาร์ทางทิศตะวันออกไปจนถึงไต้หวัน, ฟิลิปปินส์, ฟีจี, นิวแคลิโดเนีย, หมู่เกาะคุก, วาลิสและฟูตูนา และเฟรนช์โปลินีเซีย มักปลูกตามถนนเพื่อการตกแต่งและร่มเงาในบางส่วนของอินเดีย
จิกเลเป็นต้นไม้ใหญ่ สูงราว 20 เมตร ใบขนาดใหญ่ มันวาว มีความหนา ป้องกันการสูญเสียน้ำ ดอกขนาดใหญ่ สีขาว เกสรตัวผู้เป็นพู่ยาวเห็นได้ชัดเจน สีขาว ปลายชมพู ดอกมีกลิ่นหอมแรง บานตอนค่ำและโรยตอนเช้า ผสมเกสรด้วยผีเสื้อกลางคืนและค้างคาว ผลขนาดใหญ่ ทรงคล้ายลูกข่าง มีกากเหนียวหุ้มทำให้ลอยน้ำได้ดีคล้ายผลมะพร้าว 
ในเมล็ดและลำต้นมีสารซาโปนิน ใช้ทำยาเบื่อปลาและยานอนหลับ

**สัญลักษณ์**
จิกเลเป็นทั้งพันธุ์ไม้มงคลพระราชทานและดอกไม้ประจำจังหวัดสมุทรสงคราม

**ภาพ**

**อ้างอิง**
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:จิก
โคโนซูเกะ โทมิยามะ

โคโนซูเกะ โทมิยามะ (Tomiyama Konosuke) นักมวยสากลชาวญี่ปุ่น เกิดเมื่อ 17 เมษายน พ.ศ. 2526 ที่เมืองอิจิกาวะ จังหวัดชิบะ ประเทศญี่ปุ่น สถิติการชก 22 ครั้ง ชนะ 19 (น็อค 6) แพ้ 3 

**เกียรติประวัติ**
 แชมป์ OPBF รุ่นซูเปอร์ฟลายเวท
** ชิง 7 มิถุนายน 2551 ชนะคะแนน นรสิงห์ เกียรติประสานชัย ที่ ญี่ปุ่น
** ป้องกันแชมป์ครั้งที่ 1, 20 กันยายน 2551 ชนะน็อค คูนิยูกิ ไอซาวะ ยก 12 ที่ ญี่ปุ่น- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBA เมื่อ 11 เมษายน 2552 แพ้น็อค โนบูโอะ นาชิโระ ยก 8 ที่ ญี่ปุ่น

**อ้างอิง**
  สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:แชมป์ OPBF
หมวดหมู่:บุคคลจากอิจิกาวะ
การแบ่งประเภทสนามฟุตบอลของยูฟ่า

การแบ่งประเภทสนามฟุตบอลของยูฟ่า (UEFA stadium categories) เป็นการแบ่งประเภทสนามฟุตบอลโดยการวางข้อกำหนดระบบโครงสร้างพื้นฐานสนามกีฬาของยูฟ่า โดยแบ่งเป็นประเภท 1, 2, 3, หรือ 4 (เปลี่ยนชื่อมาจากอีลิต) จากลำดับต่ำไปสูง การแบ่งประเภทนี้แทนวิธีการเดิมที่แบ่งจากหนึ่งดาวไปห้าดาวในปี ค.ศ. 2006 สำหรับสนามที่จัดแข่งขันรอบเพลย์ออฟในรอบแบ่งกลุ่มของยูฟ่าแชมเปียนส์ลีกหรือการแข่งขันอื่นที่สำคัญ จะต้องเป็นสนามกีฬาประเภท 4 รวมถึงเกมสำคัญในยูฟ่ายูโรปาลีกหรือฟุตบอลชิงแชมป์แห่งชาติยุโรป

**ความแตกต่างของสนามในแต่ละประเภท**

**อ้างอิง**
หมวดหมู่:ยูฟ่า
หมวดหมู่:ฟุตบอลในทวีปยุโรป
หมวดหมู่:สนามฟุตบอล
วิกิพีเดีย:เสนอบทความคัดสรร/สนามกีฬาซิตีออฟแมนเชสเตอร์

=== สนามกีฬาซิตีออฟแมนเชสเตอร์**
สนามกีฬาซิตีออฟแมนเชสเตอร์ ถูกเสนอเมื่อ 31 มกราคม พ.ศ. 2555 และจะได้รับการพิจารณาภายในวันที่ 14 กุมภาพันธ์ พ.ศ. 2555
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 28 กุมภาพันธ์ พ.ศ. 2555
 เสนอชื่อโดย Poang6
สนับสนุน 
#  35px dulux | 35px พูดคุย 08:37, 1 กุมภาพันธ์ 2555 (ICT)
#  Qwaszx290 
คัดค้าน
#
#
เสนอแนะการปรับปรุง
#